CELEX: 62012TN0516
Language: hu
Date: 2012-11-27 00:00:00
Title: T-516/12. sz. ügy: 2012. november 27-én benyújtott kereset — Ted-Invest kontra OHIM — Scandia Down (sensi scandia)

2.2.2013   
            
            
               HU
            
            
               Az Európai Unió Hivatalos Lapja
            
            
               C 32/20
            
         2012. november 27-én benyújtott kereset — Ted-Invest kontra OHIM — Scandia Down (sensi scandia)
   (T-516/12. sz. ügy)
   2013/C 32/31
   A keresetlevél nyelve: angol
   
      Felek
   
   
      Felperes: Ted — Invest EOOD (Plovdiv, Bulgária) (képviselő: A. Ivanova ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Scandia Down LLC (Weehawken, Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2012. szeptember 6-án az R 2247/2011-1. sz. ügyben hozott határozatát, amely törölte a védjegyet a 20. és 24. osztályba tartozó áruk vonatkozásában;
            
         
               —
            
            
               másodlagosan, amennyiben a Bíróság a keresetnek nem ad helyt teljes egészében, adjon helyt a keresetnek, és helyezze hatályon kívül az első fellebbezési tanács 20. osztályba tartozó árukkal kapcsolatos határozatát.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: A „sensi scandia” ábrás védjegy a 16., 20. és 24. osztályba tartozó áruk tekintetében — 8596975. sz. közösségi védjegy.
   
      A közösségi védjegy jogosultja: A felperes.
   
      A közösségi védjegy törlését kérelmező fél: A fellebbezési tanács előtti eljárásban részt vevő másik fél.
   
      A törlés iránti kérelem indokolása: A törlés iránti kérelem a 207/2009 tanácsi rendelet 8. cikke (1) bekezdése b) pontjával összefüggésben értelmezett 53. cikkének (1) bekezdésében foglalt törlési okokon alapult, és abban a 20., 24., 25. és 35. sz. osztályba tartozó áruk és szolgáltatások tekintetében lajstromozott 8173312. sz. „SCANDIA HOME” közösségi szóvédjegyre hivatkoztak.
   
      A törlési osztály határozata: A törlési osztály a vitatott védjegyet törölte.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 tanácsi rendelet 8. cikke (1) és (2) bekezdésével összefüggésben értelmezett 53. cikke (1) bekezdésének megsértése.